
KĖDAINIŲ RAJONO SAVIVALDYBĖS TARYBA

SPRENDIMAS
DĖL VIDUTINIŲ KIETOJO AR KITOKIO KURO, KURIO FAKTINĖS SĄNAUDOS KIEKVIENĄ MĖNESĮ NENUSTATOMOS, KAINŲ, TAIKOMŲ BŪSTO ŠILDYMO IR KARŠTO VANDENS IŠLAIDŲ KOMPENSACIJOMS APSKAIČIUOTI KĖDAINIŲ RAJONO SAVIVALDYBĖJE, PATVIRTINIMO

Kėdainiai

Vadovaudamasi Lietuvos Respublikos vietos savivaldos įstatymo 6 straipsnio 43 punktu, 15 straipsnio 2 dalies 30 punktu, Lietuvos Respublikos piniginės socialinės paramos nepasiturintiems gyventojams įstatymo 11 straipsnio 4 dalimi, Kėdainių rajono savivaldybės taryba nusprendžia:
1. Patvirtinti vidutines kietojo ar kitokio kuro, kurio faktinės sąnaudos kiekvieną mėnesį nenustatomos, kainas, taikomas būsto šildymo ir karšto vandens išlaidų kompensacijoms apskaičiuoti Kėdainių rajono savivaldybėje:
1.1. 72,00 Eur/m3 – malkų;
1.2. 0,52 Eur/kg – akmens anglių;
1.3. 0,36 Eur/kg – durpių briketų;
1.4. 0,47 Eur/kg – pjuvenų granulių  / medienos briketų;
1.5. 1,81 Eur/kg – suskystintų dujų balionuose;
1.6. 0,92 Eur/kg – suskystintų dujų rezervuaruose;
1.7. 1,51 Eur/l – dyzelinio krosninio kuro.
2. Nustatyti, kad šio sprendimo 1 punktu patvirtintos kainos taikomos nuo 2026−2027 m. šildymo sezono pradžios.
3. Pavesti vykdyti sprendimą Kėdainių rajono savivaldybės administracijos Socialinės paramos skyriui ir Kėdainių rajono savivaldybės administracijos filialams – seniūnijoms.
4. Pripažinti netekusiu galios Kėdainių rajono savivaldybės tarybos 2025 m. rugsėjo 26 d. sprendimą Nr. TS-236 „Dėl Vidutinės kietojo kuro ar kitokio kuro kainos, taikomos apskaičiuojant kuro būstui šildyti ir karštam vandeniui paruošti išlaidų kompensacijas Kėdainių rajono savivaldybėje, patvirtinimo“.

